ผมมีอะไรกับแฟนไปเมื่อวันที่ 10มีนาคม พอผ่านมาวันเดียว แฟนมีเลือดสีน้ำตาลเข้มไหลออกมาครับ อยากทราบว่าเป็นอะไรครับ จะท้องรึเปล่าครับ
สวัสดีค่ะ การที่มีเลือดสีน้ำตาลเข้มออกจากช่องคลอด อาจเป็นเลือดประจำเดือนที่มา หรืออาจเป็นที่กระปริดกระปรอยจากสาเหตุต่างๆ ได้แก่ ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่ เล่ามา ยังสรุปสาเหตุไม่ได้นะคะ หากไม่ตรงกับช่วงที่ประจำเดือนจะมา แนะนำให้รอดูอาการไปก่อนค่ะการจะทดสอบการตั้งครรภ์ แนะนำให้ทดสอบหลังการมีเพศสัมพันธ์ประมาณ 2สัปดาห์ค่ะ หากไม่ได้ตั้งครรภ์ แสดงถึงเลือดที่ออกผิดปกตินี้ จะเกิดจากสาเหตุอื่นๆ ซึ่งหากมีเลือดออกผิดปกติยาวนาน แนะนำไปพบแพทย์เพื่อตรวจหาสาเหตุอีกทีนะคะ